CELEX: 32020R0517
Language: sl
Date: 2020-04-03 00:00:00
Title: Izvedbena uredba Komisije (EU) 2020/517 z dne 3. aprila 2020 o uvrstitvi določenega blaga v kombinirano nomenklaturo

14.4.2020   
               
               
                  SL
               
               
                  Uradni list Evropske unije
               
               
                  L 114/4
               
            
         IZVEDBENA UREDBA KOMISIJE (EU) 2020/517
         z dne 3. aprila 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajsetI dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. aprila 2020
            
               
                  Za Komisijo
               
               
                  V imenu predsednice
               
               Stephen QUEST
               
                  Generalni director
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek, sestavljen iz girlande iz umetnega bora (smrečja), dolžine približno 5 m, in LED svetlobne verige s približno 60 sijalkami, zavite okrog girlande. Svetlobna veriga deluje na 230-voltno napajanje. Tako girlanda kot svetlobna veriga sta izdelani iz plastičnih mas.
                        Glej sliko  (*1).
                     
                     
                        6702 10 00 
                     
                     
                        Uvrstitev je v skladu s splošnimi pravili 1, 3(b) in 6 za razlago kombinirane nomenklature ter besedilom oznak KN 6702 in 6702 10 00 .
                        Izdelek je sestavljen izdelek v smislu splošnega pravila za razlago kombinirane nomenklature 3(b). Zaradi svojih objektivnih značilnosti, tj. dejstva, da je sestavljen iz girlande iz umetnega bora s sijalkami, ki imajo dodaten dekorativni učinek, je ta izdelek zasnovan predvsem tako, da ima dekorativno funkcijo. Poleg tega girlanda iz umetnega bora služi kot okras ali dekoracija, tudi ko so sijalke ugasnjene. Zato je girlanda iz umetnega bora, ki je podobna naravnemu izdelku (glej tudi pojasnjevalne opombe harmoniziranega sistema k tarifni številki 6702), sestavni del, ki daje izdelku bistveni značaj dekorativnega izdelka. Uvrstitev izdelka pod tarifno podštevilko 9405 40  kot druge električne svetilke in pribor zanje je zato izključena.
                        Uvrstitev izdelka pod tarifno podštevilko 9505 10  kot izdelki za božične praznike je prav tako izključena, ker njegove objektivne značilnosti kažejo, da se ne uporablja izključno med božičnimi prazniki, temveč predvsem za dekoracijo v zimskem času (glej dodatno opombo 1 k poglavju 95, 1(a), zadnji odstavek).
                        Izdelek je zato treba uvrstiti pod oznako KN 6702 10 00  kot umetno listje iz plastičnih mas.
                     
                  
               
            
               (*1)  Slika je samo informativne narave.